Vallensbæk Stationstorv

**\* et godt sted at bo 17. november 2020**

**Arbejdsnotat og referat fra**

afdelingsbestyrelsesmøde nr. 20 onsdag **den 11. november kl. 10,30 - 11,45.**

Mødet blev holdt i fælleslokalet, Vallensbæk Stationstorv 3.

Referat: Peder

Deltagere: Peder (V), Marianne, Jørgen A, Jørgen B, og Lene (V). Gert deltog den sidste halve time.

Afbud Jørgen S

Michael, Ejendomskontoret deltog under punktet

Status igangværende opgaver og kommende projekter, som vi indledte mødet med.

**Dagsorden**

Status igangværende opgaver og kommende projekter

Nyt rengøringsfirma er nu startet op. De har et ønske om stikkontakt i de tre opgange, så de har mulighed for at støvsuge trapper og området. Michael finder ud af, om der kan blive plads på budgettet for 2020. Ellers bliver det i starten af næste år. Vi skal være opmærksom på, at de bruger vand, når de vasker trapper. Især hovedtrappen kan være glat, når den er våd. JørgenB finder et gult advarselsskilt.

Michael oplyste, at der er natsænkning på varmen i tidsrummet 22,30 - 04,00.

Michael har indkøbt batterier til alarmer. Når du får brug for et nyt batteri kan du rekvirere det hos ejendomskontoret, så bliver det lagt i din postkasse. Hvis ikke du selv kan skifte, så kontakt ejendomskontoret eller en flink nabo.

Michael holder øje med, at vores affaldscontainere bliver tømt til tiden. Hvis ikke kontakter han firmaet. Husk venligst, der er to containere til både glas, plastik, papir og pap. Så hvis du kommer til en fyldt container, så se efter om der er plads i den anden, tak.

Der er nogle indgangsdøre, hvor glasset ikke sidder helt rigtigt. Michael arbejder med en løsning på problemet. Det giver lidt budgetvanskeligheder.

Nye emhætter er nu monteret. Enkelte har oplevet, at der er lidt mere lyd på end på de gamle emhætter. Det er nu rettet næsten alle steder. Michael indhenter tilbud på, hvad det vil koste at få foretaget en indregulering af ventilationsanlægget.

Vi har efterhånden i lang tid arbejdet med at få en godkendelse af Stormgade projektet. Der har været mange udfordringer undervejs. Grunden hertil er først og fremmest at Stormgade er en af vores nødudgange. Det kræver derfor en særlig godkendelse for at lov til at foretage ændring. Ansøgning herom til Vallensbæk Kommune og Beredskab4 skal udfærdiges af en certificeret brandinspektør/tilsynsmyndighed har vi langt om længe fået oplyst. Vi har også fået oplyst, at det vil koste minimum kr. 50.000 (+ moms) at få lavet denne ansøgning uden garanti for, at vi får en godkendelse. Afdelingsbestyrelsen har derfor med stor beklagelse valgt at stille projektet i bero.

El-scooter parkering er nu klar. (Husorden) Vi har fundet frem til en betalingsmodel (forbrug af el), som bliver meldt ud til brugerne.

Alle "flade" cykler er samlet, hvor Ejgil tidligere havde parkeret el-scooter. Hvis din cykel er blandt de fem "flade", og du ønsker at beholde den, så flyt den hen på en anden plads. Ellers har vi tænkt os at fjerne dem.

Køkkenprojektet går snart i gang.

Der er nu sat skilte op om blandt andet at nedsætte farten på parkeringsdæk, og at det er privat område (så skal vi bare lære de unge mennesker at læse). Det første bump er monteret, det næste kommer snart.

Der er nogle få ændringer til Servicerammen og råderet, som vi skal have på plads.

F: Godkendelse af referat fra sidste møde.

Referat fra møde nr. 19 den 12. august 2020 blev underskrevet. Er lagt op på hjemmesiden.

F: Orientering fra formanden og følgende emner til drøftelse:

Genudlejning af 3 P, 1.4 er nu faldet på plads. I starten af september havde vi møde med Finn, Dorte og Anja fra KAB samt Katja om fremtidig genudlejning og tiltag. Det tager vi op i det nye år.

Lene har taget udtræk af regnskab for 2020 til og med oktober måned. Vi tror på, at vi lander et resultat på den positive side af 0.

Vallensbæk Boligselskab ved Katja og en repræsentant fra KAB har holdt møde med SG Nordic, som ejer alle forretningerne. Sammen har vi en ejerforening, hvor vi deltager med 43% til nogle fælles udgifter. På mødet blev drøftet flere spørgsmål på vores foranledning, fx el-ladestandere på parkeringsdæk, overgangen tværs over parkeringspladsen til Lagkagehuset, affaldsrummet ved siden af vores m.m.

Efterfølgende har vi haft en snak med Søren Wagner fra SG Nordic om parkeringsdæk m.m.

Fodgængerovergang over mod Rønnebækhus er nu blevet malet op, men bliver ikke hævet, som der var et ønske om. Hvad der skal ske med overgangen tværs over parkeringspladsen til Lagkagehuset, det er noget som Vallensbæk Kommune og SG Nordic skal blive enige om.

Det årlige dialogmøde med Vallensbæk Kommune er blevet aflyst et par gange og nu helt udsat til foreløbig 2021. Oversigten Nyt fra Vallensbæk Kommune er på forsiden af Seniorparken.dk, ligesom de forskellige emner omtales i Vallensbæk Nu og på kommunens hjemmeside.

Afdelingsmødet, som vi skulle have holdt den 23. september blev som bekendt udskudt/aflyst af Organisationsbestyrelsen. Vi afventer hvornår og hvordan mødet evt. skal afvikles. Ellers er mødet i 2021 foreløbig fastsat til 15. september.

Vallensbæk Kommune har nu meddelt, at man efter overvejelse ikke ønsker at stille krav til inddækningen af ventilation på vores tag. Vallensbæk Kommune har godkendt byggeregnskabet og der kan nu laves en endelig opgørelse over hensættelser og øvrig økonomi til anvendelse for afdelingen. Nærmere redegørelse herfor, når vi har opgørelsen. Men udskiftning af emhætter indgår blandt andet i opgørelsen.

Aktuelle punkter sendt til formanden

Der var ingen emner under dette punkt.

Covid19

Alle arrangementer og aktiviteter i fælleslokalet er aflyst resten af året. Vi følger situationen. Det vil fortsat på eget initiativ være muligt at mødes op til 10 personer i fælleslokalet. Og man er velkommen til at lave kaffe og the eller måske medbringe en flaske vin til at hygge sig med.

F: Eventuelt

Ingen emner.

F: Næste møde og værter

Ikke aftalt, forslag til mødeplan følger senere.

Kalender - mødedatoer i 2021

24-06 Repræsentanskabsmøde i Rosenlunden

15-09 Afdelingsmøde

Vallensbæk, den 17. november 2020

Vallensbæk Stationstorv

Peder

Godkendt xx / xx 2021

Marianne Johansen Gert Ehrhorn Peder Chr. Kornum

Jørgen Bresson Jørgen Anthoni Lene Kümpel

Jørgen P. Nielsen